## Odluka o razvrstavanju robe na oblike izvoza i uvoza

### NN 24/1994 (28.3.1994.), Odluka o razvrstavanju robe na oblike izvoza i uvoza

# VLADA REPUBLIKE HRVATSKE

Na temelju članka 16. Zakona o vanjsko trgovinskom poslovanju ("Narodne
novine". br. 53/91, 26/93 i 109/93). Vlada Republike Hrvatske je na
sjednici održanoj 24. veljače 1994 godine, donijela

## ODLUKU

### O RAZVRSTAVANJU ROBE NA OBLIKE IZVOZA I UVOZA

I.

Roba koja se izvozi odnosno uvozi razvrstava se na sljedeće oblike izvoza
odnosno uvoza:

- slobodni izvoz

- izvoz na temelju kontingenata

- izvoz na temelju dozvole

- slobodni uvoz

- uvoz na temelju kontingenata i

- uvoz na temelju dozvole. Roba iz stavka 1. ove točke određena je u
Popisu robe s oblicima izvoza i uvoza, koji je sastavni dio ove Odluke
(Prilog br. 1). Oznake za robu u Popisu robe iz stavka 2. ove točke su
sljedeće:

1. "LB" - roba se izvozi odnosno uvozi slobodno

2. "K" - roba koja se izvozi odnosno uvozi na temelju kontingenata

3. "D" - roba koja se izvozi odnosno uvozi na temelju dozvole.

II.

Osim oznakom iz točke I. ove Odluke roba koja se uvozi za potrebe veterinarske
službe ili za zaštitu bilja. za čiji uvoz je potrebno odobrenje Ministarstva
zdravstva odnosno Ministarstva poljoprivrede i šumarstva, označava se s
jednom zvjezdicom (\*). Roba koja predstavlja mjerila za čiji uvoz je potrebno
odobrenje Državnog zavoda za normizaciju i mjeriteljstvo označena je u
Popisu robe s dvije zvjezdice (\*\*).

III.

Opojne droge za koje dozvole izdaje Ministarstvo zdravstva. navedene
su u Popisu opojnih droga. koji je sastavni dio ove Odluke (Prilog br.
2). Za robu iz stavka 1. ove točke carinski organi, pri carinjenju robe
kontroliraju da li se roba carini na carinarnici koja je navedena u dozvoli
Ministarstva zdravstva.

IV.

Rezervni dijelovi za održavanje uvezene opreme odnosno dijelova uvezene
opreme i za održavanje trajnih potrošnih dobara te laboratorijske kemikalije
i reagensi u pakovanjima do 2,5 kg neto mase uvoze se slobodno.

V.

U provedbi ove Odluke. pri razvrstavanju robe, primjenjuju se odredbe
Zakona o carinskoj tarifi i propisi doneseni na temelju tog Zakona. Iznimno
od odredbe stavka 1. ove točke pri razvrstavanju dijelova za ugradnju koji
se izvoze odnosno uvoze za izradu gotovih proizvoda čiji je izvoz odnosno
uvoz slobodan ili se izvoze odnosno uvoze temeljem ugovora o dugoročnoj
proizvodnoj kooperaciji, ugovora o zajedničkom ulaganju i ugovora o ustupanju
izgradnje investicijskog objekta stranom izvođaču, primjenjuju se odredbe
članka 4. Zakona o carinskoj tarifi.

VI.

Objašnjenja o razvrstavanju robe u Popis robe iz točke I. ove Odluke
i o namjeni uvoza robe daje, prema potrebi, ministar gospodarstva po prethodno
pribavljenom mišljenju Ministarstva financija, Ministarstva poljoprivrede
i šumarstva, Carinske uprave Republike Hrvatske, Hrvatske gospodarske komore.
te drugog ministarstva i državne upravne organizacije ovisno o vrsti robe.

VII.

Ako za pojedinu robu iz točke I. ove Odluke Vlada Republike Hrvatske
propiše posebne uvjete za uvoz odnosno izvoz, odredbe ove Odluke neće se
primjenjivati za vrijeme važenja tih propisa.

VIII.

Danom stupanja na snagu ove Odluke prestaje važiti Odluka o razvrstavanju
robe na oblike uvoza i izvoza ("Narodne novine", broj 53/91).

IX.

Ova Odluka objavljuje se u "Narodnim novinama" i stupa na
snagu 1. travnja 1994. godine.

Klasa: 331-03/94-01/03

Urbroj : 5030112-94-1

Zagreb, 24. veljače 1994.

Predsjednik

**Nikica Valentić, v. r**

|  |
| --- |
| Odluka o razvrstavanju robe na oblike izvoza i uvoza (podijeljen na 16 dijelova radi lakšeg učitavanja) |
| **[I. dio](dodatni/362121.htm)** |
| **[II. dio](dodatni/362122.htm)** |
| **[III. dio](dodatni/362123.htm)** |
| **[IV. dio](dodatni/382722.htm)** |
| **[V. dio](dodatni/362124.htm)** |
| **[VI. dio](dodatni/362125.htm)** |
| **[VII. dio](dodatni/362126.htm)** |
| **[VIII. dio](dodatni/362127.htm)** |
| **[IX. dio](dodatni/362128.htm)** |
| **[X. dio](dodatni/362129.htm)** |
| **[XI. dio](dodatni/362130.htm)** |
| **[XII. dio](dodatni/362131.htm)** |
| **[XIII. dio](dodatni/362132.htm)** |
| **[XIV. dio](dodatni/362133.htm)** |
| **[XV. dio](dodatni/362134.htm)** |
| **[XVI. dio](dodatni/362135.htm)** |

Odluka, NN 24/1994-413